ᱟᱣᱨᱟᱝᱜᱟᱵᱟᱫᱽ, ᱵᱤᱦᱟᱨ

ᱚᱣᱨᱚᱝᱜᱟᱵᱟᱫᱽ (Aurangabad) ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱦᱚᱸ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮᱱ ᱦᱚᱲ ᱫᱚ ᱢᱚᱜᱚᱦᱤ ᱟᱨ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱚᱣᱨᱚᱝᱜᱟᱵᱟᱫᱽ ᱫᱚ ᱫᱮᱵᱽ ᱥᱩᱨᱭᱟ ᱢᱤᱫᱽᱨᱤ ᱞᱟᱹᱜᱤᱫ ᱟᱹᱰᱤ ᱵᱷᱟᱹᱜᱤ ᱩᱯᱨᱩᱢ ᱮ ᱧᱟᱢ ᱟᱠᱟᱫ-ᱟ ᱾ "Bihar Tourism: Retrospect and Prospect," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810

 ᱚᱛᱱᱚᱜ ᱛᱷᱤᱛᱤ 
ᱚᱣᱨᱚᱝᱜᱟᱵᱟᱫᱽ ᱫᱚ ᱒᱔.᱗᱕᱓᱙ ᱩᱛᱚᱨ ᱟᱠᱷᱭᱟᱝᱥᱚ ᱟᱨ ᱘᱔.᱓᱗᱑᱔ ᱯᱩᱨᱩᱵᱽ ᱫᱽᱨᱟᱜᱷᱤᱢᱟ ᱨᱮ ᱢᱮᱱᱟᱜ-ᱟ ᱾ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱱᱚᱣᱟ ᱫᱚ ᱓᱕᱔ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ-ᱟ ᱾

 ᱦᱚᱲ ᱞᱮᱠᱷᱟ 
᱒᱐᱐᱑ ᱥᱟᱞᱮᱨᱮ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱚᱣᱨᱚᱝᱜᱟᱵᱟᱫᱽ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱗᱙᱓᱕᱑ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱕᱓.᱗᱑% ᱫᱚ ᱠᱚᱲᱟ ᱦᱚᱯᱚᱱ ᱠᱚ ᱦᱩᱭᱩᱜ ᱠᱟᱱ ᱵᱮᱲᱟᱨᱮ ᱔᱖.᱗᱑% ᱦᱚᱲ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱙.᱘᱖% ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱫᱚᱨ ᱠᱷᱚᱱ ᱫᱚ ᱕.᱐᱒% ᱵᱟᱹᱲᱛᱤ ᱢᱮᱱᱟᱜ-ᱟ ᱾ ᱚᱸᱰᱮ ᱠᱷᱚᱱ ᱔᱐.᱕᱒% ᱠᱚᱲᱟ ᱦᱚᱯᱚᱱ ᱟᱨ ᱒᱙.᱓᱔% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮᱱ ᱠᱚ ᱑᱕.᱔᱐% ᱦᱚᱲ ᱫᱚ ᱛᱩᱨᱩᱭ ᱥᱮᱨᱢᱟ ᱵᱚᱭᱚᱥ ᱠᱷᱚᱱ ᱠᱚᱢ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱚᱣᱨᱚᱝᱜᱟᱵᱟᱫᱽ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱐᱒,᱒᱔᱔ ᱢᱮᱱᱟᱜ ᱠᱚᱣᱟ ᱾
 ᱯᱟᱹᱨᱥᱤ 
ᱦᱤᱱᱫᱤ ᱚᱣᱨᱚᱝᱜᱟᱵᱟᱫᱽ ᱨᱮᱭᱟᱜ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ 

 ᱥᱟᱱᱟᱜᱟᱲ 

ᱚᱣᱨᱚᱝᱜᱟᱵᱟᱫᱽ ᱫᱚ ᱥᱚᱲᱚᱠ ᱟᱨ ᱨᱮᱞ ᱠᱚ ᱦᱚᱛᱮᱛᱮ ᱟᱹᱰᱤ ᱱᱟᱯᱟᱭ ᱡᱩᱲᱟᱹᱭ ᱨᱮ ᱢᱮᱱᱟᱜ-ᱟ ᱾ ᱚᱱᱩᱜᱽᱨᱚᱦᱚ ᱱᱟᱨᱟᱭᱚᱬᱚ ᱨᱳᱰ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱚᱛᱚ ᱠᱷᱚᱱ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱫᱚ ᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱚᱣᱨᱚᱝᱜᱟᱵᱟᱫᱽ ᱵᱟᱡᱟᱨ ᱠᱷᱚᱱ ᱢᱮᱱᱟᱜ-ᱟ ᱾ ᱢᱟᱨᱟᱝ ᱦᱚᱨ ᱠᱚᱫᱚ ᱮᱱ.ᱮᱪ-᱒ ᱟᱨ ᱮᱱ.ᱮᱪ.᱑᱓᱙ ᱾ ᱮᱱ.ᱮᱪ-᱒ ᱫᱚ ᱥᱤᱫᱷᱟ. ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱵᱟᱡᱟᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱟᱨ ᱮᱱ.ᱮᱪ.-᱑᱓᱙ ᱫᱚ ᱫᱟᱣᱫᱽᱱᱚᱜᱚᱨ ᱵᱷᱟᱭᱟ ᱠᱟᱛᱮ ᱯᱟᱴᱱᱟ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾ᱫᱤᱞᱞᱤ, ᱠᱚᱞᱠᱟᱛᱟ, ᱵᱚᱢᱵᱮ, ᱞᱚᱠᱷᱱᱚᱣ, ᱵᱷᱩᱵᱽᱱᱮᱥᱚᱨ, ᱚᱦᱢᱚᱫᱟᱵᱟᱫᱽ, ᱡᱚᱭᱯᱩᱨ, ᱡᱚᱭᱥᱟᱞᱢᱟᱨ, ᱱᱟᱜᱽᱯᱩᱨ, ᱚᱣᱨᱚᱝᱜᱟᱵᱟᱫᱽ (ᱢᱚᱦᱟᱨᱟᱥᱴᱨᱚ), ᱡᱚᱢᱢᱩ, ᱦᱚᱨᱤᱫᱽᱣᱟᱨ, ᱯᱩᱱᱮ, ᱯᱨᱚᱭᱚᱜᱽᱨᱟᱡᱽ, (ᱟᱞᱟᱦᱟᱵᱟᱫᱽ), ᱵᱟᱨᱟᱬᱚᱥᱤ ᱟᱨ ᱯᱟᱴᱱᱟ ᱱᱚᱣᱟ ᱵᱟᱡᱟᱨ ᱠᱚ ᱥᱟᱶ ᱫᱚ ᱨᱮᱞ ᱜᱟᱹᱰᱤ ᱨᱮᱱᱟᱜ ᱥᱤᱫᱷᱟᱹ ᱥᱟᱹᱜᱟᱹᱭ ᱢᱮᱱᱟᱜ-ᱟ ᱾ 

ᱜᱚᱭᱟ ᱡᱮᱜᱮᱛᱟᱹᱨᱤᱭᱟᱹ ᱩᱰᱟᱹᱱ ᱟᱰᱟ ᱫᱚ ᱥᱩᱨ ᱨᱮᱱᱟᱜ ᱩᱰᱟᱹᱱ ᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱞᱟ ᱵᱟᱡᱟᱨ ᱠᱷᱚᱱ ᱘᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱥᱩᱯᱚᱨ ᱯᱷᱟᱥᱴ ᱨᱮᱞ ᱠᱚᱫᱚ ᱚᱱᱩᱜᱽᱨᱚᱦ ᱱᱟᱨᱟᱭᱚᱬ ᱨᱳᱰ ᱥᱴᱮᱥᱚᱱ ᱨᱮᱭ ᱛᱤᱸᱜᱩᱭᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-

 ᱯᱩᱨᱩᱥᱚᱛᱚᱢ ᱮᱠᱥᱯᱨᱮᱥ
 ᱯᱩᱨᱵᱚ ᱮᱠᱥᱯᱨᱮᱥ
 ᱢᱚᱦᱟᱵᱚᱫᱷᱤ ᱮᱠᱥᱯᱨᱮᱥ
 ᱡᱚᱫᱷᱯᱩᱨ ᱮᱠᱥᱯᱨᱮᱥ
 ᱜᱚᱭᱟ ᱜᱚᱨᱤᱵᱽᱨᱚᱛᱷ ᱮᱠᱥᱯᱨᱮᱥ
 ᱫᱤᱠᱥᱟᱵᱷᱩᱢᱤ ᱮᱠᱥᱯᱨᱮᱥ
 ᱡᱚᱭᱥᱚᱞᱢᱟᱨ ᱮᱠᱥᱯᱨᱮᱥ
 ᱥᱤᱯᱨᱟ ᱮᱠᱥᱯᱨᱮᱥ

 ᱧᱩᱛᱩᱢᱟᱱ ᱦᱚᱲ 

 ᱚᱱᱩᱨᱟᱜᱽ ᱱᱟᱨᱟᱭᱚᱬ ᱥᱤᱝ, ᱥᱤᱧᱚᱛ ᱨᱮᱱᱟᱜ ᱠᱚᱸᱥᱴᱤᱪᱩᱣᱮᱴ ᱟᱥᱮᱢᱵᱽᱞᱤ ᱨᱤᱱᱤᱡ ᱥᱚᱦᱮᱛ ᱵᱤᱦᱟᱨ ᱨᱤᱱᱤᱡ ᱯᱩᱭᱞᱩ ᱰᱮᱯᱣᱩᱴᱤ ᱪᱤᱯᱷ ᱢᱤᱱᱤᱥᱴᱚᱨ ᱾
 ᱥᱚᱛᱭᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱱᱦᱟ, ᱯᱩᱭᱞᱩ ᱯᱟᱨᱞᱤᱭᱟᱢᱮᱴ ᱥᱚᱦᱮᱛ ᱟᱨ ᱵᱤᱦᱟᱨ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ
 ᱥᱩᱥᱤᱞ ᱠᱩᱢᱟᱨ ᱥᱤᱝ (ᱨᱟᱡᱽᱟᱹᱨᱤᱭᱟᱹ), ᱥᱤᱧᱚᱛ ᱨᱮᱱᱟᱜ ᱯᱟᱨᱞᱤᱭᱟᱢᱮᱴ ᱨᱤᱱᱤᱡ ᱥᱚᱦᱮᱛ
 ᱱᱤᱠᱷᱤᱞ ᱠᱩᱢᱟᱨ, ᱟᱭᱟᱨ ᱯᱟᱨᱞᱤᱭᱟᱢᱮᱴ ᱥᱚᱦᱮᱛ ᱟᱨ ᱠᱮᱨᱞᱟ ᱨᱤᱱᱤᱡ ᱟᱭᱟᱨ ᱨᱟᱡᱽᱡᱚᱯᱟᱲ *
 ᱥᱟᱹᱠᱷᱭᱟᱹᱛ